CELEX: 31998D0181
Language: sl
Date: 1997-09-23 00:00:00
Title: Sklep Sveta in Komisije z dne 23. septembra 1997 o Pogodbi o energetski listini in Protokolu k energetski listini o energetski učinkovitosti in s tem povezanimi okoljskimi vidiki, ki so ju sklenile Evropske skupnosti

Avis juridique important

|

31998D0181

Official Journal L 069 , 09/03/1998 P. 0001 - 0116

Sklep Sveta in Komisijez dne 23. septembra 1997o Pogodbi o energetski listini in Protokolu k energetski listini o energetski učinkovitosti in s tem povezanimi okoljskimi vidiki [1], ki so ju sklenile Evropske skupnosti(98/181/ES, ESPJ, Euratom)SVET EVROPSKE UNIJE INKOMISIJA EVROPSKIH SKUPNOSTI STAob upoštevanju Pogodbe o ustanovitvi Evropske skupnosti za premog in jeklo in zlasti člena 95 Pogodbe,ob upoštevanju Pogodbe o ustanovitvi Evropske skupnosti ter zlasti členov 54(2), zadnjega stavka člena 57(2), členov 66, 73c(2), 87, 99, 100a, 113, 130s(1) in 235, v povezavi z drugim stavkom člena 228(2) in drugim pododstavkom člena 228(3) Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,ob upoštevanju mnenja Posvetovalnega odbora, ustanovljenega s Pogodbo o ustanovitvi Evropske skupnosti za premog in jeklo,ob upoštevanju predloga Komisije,ob upoštevanju soglasne privolitve Sveta v skladu s členom 95 Pogodbe o ustanovitvi Evropske skupnosti za premog in jeklo,ob upoštevanju privolitve Evropskega parlamenta [2],ob upoštevanju odobritve, ki jo je dal Svet skladno s členom 101 Pogodbe o ustanovitvi Evropske skupnosti za atomsko energijo,ker so 17. decembra 1991 Evropske skupnosti in njihove države članice podpisale Evropsko energetsko listino;ker so 17. decembra 1994 Evropske skupnosti in njihove države članice podpisale Pogodbo o energetski listini in Protokol k energetski listini o energetski učinkovitosti in s tem povezanimi okoljskimi vidiki, da bi zagotovile zanesljiv in zavezujoč mednarodnopravni okvir za načela in cilje, določene v listini;ker so Evropske skupnosti in njihove države članice začasno uporabljale Pogodbo o energetski listini na podlagi Sklepov Sveta 94/998/ES 3 in 94/1067/Euratom 4 od dne njenega podpisa;ker so načela in cilji Pogodbe o energetski listini temeljnega pomena za prihodnost Evrope, saj omogočajo članicam Skupnosti neodvisnih držav ter državam Srednje in Vzhodne Evrope, da razvijajo svoj energetski potencial ter jim pomagajo izboljšati zanesljivost dobav;ker bodo načela in cilji Protokola k energetski listini pomagali zagotoviti večje varstvo okolja, predvsem s spodbujanjem učinkovite rabe energije;ker je treba utrditi pobudo in osrednjo vlogo Evropskih skupnosti s tem, da se jim omogoči polno sodelovanje pri izvajanju Pogodbe o energetski listini in Protokola k energetski listini;ker bo sklenitev Pogodbe o energetski listini in Protokola k energetski listini prispevala k doseganju ciljev Evropskih skupnosti;ker se člen 73c(2) Pogodbe o ustanovitvi Evropske skupnosti uporabi kot pravna podlaga za ta sklep, zato ker Pogodba o energetski listini nalaga Evropskim skupnostim določene obveznosti glede pretoka kapitala ter plačil med Skupnostmi in tretjimi državami, pogodbenicami Pogodbe o energetski listini;ker lahko Pogodba o energetski listini vpliva na zakonodajne akte, ki temeljijo na členu 235 Pogodbe o ustanovitvi Evropske skupnosti; ker vsebuje slednja pogodba pooblastila za izpolnjevanje obveznosti, ki jih nalaga Pogodba o energetski listini glede sodelovanja na področju energetike, samo v členu 235;ker morajo Pogodbo o energetski listini in Protokol k energetski listini odobriti Evropske skupnosti;ker je treba vzpostaviti primerne koordinacijske postopke, da bi se zagotovilo enotno zunanje zastopanje Evropskih skupnosti, tako v postopku sklepanja kot pri izpolnjevanju obveznosti Evropskih skupnosti in držav članic; ker je treba v ta namen predvideti deponiranje tega sklepa pri Vladi Portugalske republike hkrati z listinami o ratifikaciji držav članic; ker se mora iz istega razloga koordinirati stališče, ki naj ga sprejmejo Evropske skupnosti in države članice glede odločitev, ki jih mora sprejeti Konferenca podpisnic energetske listine, ustanovljena s Pogodbo o energetski listini, ki se nanašajo na področja, na katerih so pristojnosti deljene;ker ima Konferenca podpisnic energetske listine pooblastila za avtonomno odločanje; ker je zato treba predvideti ustrezne postopke za oblikovanje stališča Evropskih skupnosti v okviru Konference podpisnic energetske listine;ker morajo biti ti postopki poenostavljene narave, da se zagotovi učinkovito sodelovanje Evropskih skupnosti na prej omenjeni konferenci;ker Svet in Komisija glede odločitev prej omenjene konference, ki zahtevajo sprejetje ali spremembo zakonodaje Skupnosti, delujeta v skladu s pravili, določenimi v členih 228(1) in (2) Pogodbe o ustanovitvi Evropske skupnosti;ker naj Evropske skupnosti in države članice, kadar se odločitve Konference podpisnic energetske listine nanašajo na področja mešanih pristojnosti, sodelujejo, da bi dosegle skupno stališče, skladno s sodno prakso Sodišča Evropskih skupnosti,SKLENILA:Člen 1Pogodba o energetski listini in Protokol k energetski listini o energetski učinkovitosti in s tem povezanimi okoljskimi vidiki (v nadaljnjem besedilu "Protokol k energetski listini") se odobrita v imenu Evropske skupnosti za premog in jeklo, Evropske skupnosti in Evropske skupnosti za atomsko energijo.Besedili Pogodbe o energetski listini in Protokola k energetski listini sta priloženi temu sklepu.Člen 2Predsednik Sveta v imenu Evropske skupnosti deponira listino o odobritvi Pogodbe o energetski listini in Protokola k energetski listini pri vladi Portugalske republike skladno s členoma 39 in 49 Pogodbe o energetski listini ter členoma 15 in 21 Protokola k energetski listini. Pod enakimi pogoji predsednik Komisije deponira listini o odobritvi v imenu Evropske skupnosti za premog in jeklo ter Evropske skupnosti za atomsko energijo.Predsednik Sveta in predsednik Komisije se v imenu Evropske skupnosti, Evropske skupnosti za premog in jeklo ter Evropske skupnosti za atomsko energijo posvetujeta z državami članicami, da bi zagotovila, kolikor je to mogoče, sočasno deponiranje njihovih listin o odobritvi.Člen 31. Stališče, ki bi ga zavzame Evropska skupnost v okviru Konference podpisnic energetske listine, ustanovljeni s Pogodbo o energetski listini, glede odločitev te konference, ki zahtevajo uvedbo ali spremembo zakonodaje Skupnosti, sprejme Svet, ob upoštevanju odstavka 3, skladno z ustreznimi pravili Pogodbe o ustanovitvi Evropske skupnosti.Svet odloča s kvalificirano večino. Vendar pa Svet odloča s soglasjem, če se odločitve, ki jih sprejema omenjena konferenca, nanašajo na področje, za katerega se pri sprejemanju notranjih pravil Skupnosti zahteva soglasje.2. V drugih primerih stališče, ki ga zavzame Evropska skupnost, sprejme Svet.3. O zadevah iz odstavka 1 Svet in Komisija redno izčrpno obveščata Evropski parlament ter mu omogočita, da izrazi svoje poglede do stališča, ki naj ga Skupnost zavzame na konferenci glede zadev iz odstavka 1.V primeru odločitev prej omenjene konference na podlagi člena 34(7) Pogodbe o energetski listini se Svet posvetuje ali pridobi privolitev Evropskega parlamenta pred sprejetjem svoje odločitve pod pogoji, določenimi v členu 228(3) Pogodbe o ustanovitvi Evropske skupnosti.4. Stališče, ki se zavzame v imenu Evropske skupnosti za premog in jeklo, sprejme Komisija z odobritvijo Sveta, ki odloča s kvalificirano večino ali soglasno glede na vsebino.5. Stališče, ki se zavzame v imenu Evropske skupnosti za atomsko energijo, sprejme Komisija z odobritvijo Sveta, ki odloča s kvalificirano večino.Člen 4Ta sklep se objavi v Uradnem listu Evropskih skupnosti.V Bruslju, 23. septembra 1997Za SvetPredsednikH. WijersZa KomisijoPredsednikJ. Santer[1] Sklep o sklenitvi Pogodbe o energetski listini v imenu Evropske skupnosti je Svet sprejel 27. maja 1997.[2] UL C 85, 17.3.1997.